Klokken 12.43 i dag udbrød der brand i et kolonihavehus på Fanøvej i Aalborg Øst. Det var husets 73-årige ejer, der selv ringede 112. - Manden lå og sov, da det begyndte at brænde. Branden er efter al sandsynlighed opstået i køkkenet i kolonihavehuset, siger vagtchef ved Nordjyllands Politi Mads Hessellund. Han oplyser, at manden blev kørt til tjek for røgforgiftning på sygehuset, men at han ellers ikke er kommet tilskade i forbindelse med branden. Vagtchefen har ikke præcise oplysninger om, hvor kraftig branden har været, og politiets teknikere var torsdag eftermiddag i gang med at undersøge brandtomten nærmere.

Opsummering:
Den 73-årige ejer lå og sov, da brand brød ud i kolonihavehus i Aalborg Øst.